આટલું કહીં ડૉ. ગોયલ ઉમેરે છે, ‘અંગત રીતે હું ઘરે બ્લૅકહેડ્સ કાઢવાના વિચારના વિરોધમાં છું; કારણ કે યોગ્ય જાણકારી અને સફાઈના અભાવમાં આ કામ કરવામાં આવે તો એ ત્વચા પર ઇન્ફેક્શન, ખીલ, પિગ્મેન્ટેશન જેવી મોટી સમસ્યાઓ નોતરી શકે છે. તેથી બહેતર તો એ જ છે કે ક્લેન્ઝિંગ, એક્સફોલિએશન તથા મૉઇસ્ચરાઇઝિંગ ઉપરાંત દરેક વ્યક્તિ નિયમિત ધોરણે મેડિકલ ક્લીનઅપ પણ કરાવતી રહે. પાંચ-છ અઠવાડિયે એક વાર સારા ડર્મેટોલૉજિસ્ટ પાસે આવું ફેશ્યલ કરાવી લેવાથી બ્લૅકહેડ્સ, વાઇટહેડ્સ, ખીલ વગેરે જેવી અનેક સમસ્યાઓનું સમાધાન આસાનીથી મેળવી શકાય છે. ડૉક્ટરો સ્ટરિલાઇઝ્ડ સાધનોની સાથે તમારી ત્વચાના પ્રકારને અનુરૂપ પ્રોડક્ટ્સ પણ વાપરતા હોવાથી કોઈ આડઅસર થવાની સંભાવના રહેતી નથી. વધુમાં જરૂર પડે તો ત્વચામાંથી ઝરતા તેલનું પ્રમાણ ઘટાડવા તેઓ રેટિનોલ, સેલ્સિક ઍસિડ, ગ્લાઇકોલિક ઍસિડ તથા બેન્ઝોઇલ પેરૉક્સાઇડ ધરાવતા ક્રીમ કે લોશન લગાડવાનું સૂચન પણ કરી શકે છે એટલું જ નહીં, વધુ આવશ્યકતા જણાય તો તેઓ તમને માઇક્રોડર્મા બ્રેશન, કેમિકલ પિલ્સ તથા ફોર્મિડોન એક્સટ્રૅક્શન જેવી બ્લૅકહેડ્સ માટેની અન્ય મેડિકલ પ્રોસીજર કરવાની યોગ્ય સલાહ આપવાની કુશળતા પણ ધરાવતા હોય છે. તેથી જ સાદા પાર્લર, સ્પા કે સલૂનમાં જવાને બદલે આવું ક્લીનઅપ સારા ડર્મેટોલૉજિસ્ટ પાસે કરાવવું જ વધુ હિતાવહ છે.’